今日Lunch來到香港大學站附近既「越潮」，之前見雜誌介紹過話正中便決定來試試！Lunch Set $41包越南河+一條春卷+$2凍飲，價錢算抵食，碗麵好大碗，湯底唔錯帶甜，牛肉可以再嫩D，附上既春卷係越南傳統春卷，咬落好脆身，可惜無影到！成個餐水準不錯！除咗食物，店員服務都好值得讚！雖然午市好繁忙，但態度非常友善！好快應單，好多時叫三四次先有你要既野，但呢度一次就即刻做！值得一讚！食完會同你講慢慢行！